William Jack "Will" Poulter (bíi Ọjọ́ kejìdínlọ́gbọ̀n Oṣù kínín Ọduń 1993) jẹ́ òṣèré Gẹ̀ẹ́sì. Òhun ni Gally nínú eré tí ó ṣàmúbádọ́gba ìwé ìtàn ọ̀dọ́mọkùnrin kan tí ó bá ara rẹ̀ ní àwùjọ tí kódáranínú nínú eré The Maze Runner ní ọdún 2014 tí ó sì gbà ẹ̀bùn BAFTA Rising Star. Òhun ní Lee Carter nínú eré Son of Rambow (2007), Eustace Scrubb nínú The Chronicles of Narnia: The Voyage of the Dawn Treader (2010), Kenny Rossmore nínú We're the Millers (2013) àti Jim Bridger níń The Revenant (2015). Wọ́n bí Poulter ní Hammersmith, London, ó jẹ́ ọmọ Caroline (Barrah), tí ó jẹ́ nọ́ọ̀sì tẹ́lẹ̀ àti Neil Poulter, ọ̀jọ̀gbọ́ nínú ìmọ̀ ẹ̀kọ́ ọkàn. Wọ́n tọ́ ìyá rẹ̀ nínú ẹbí Gẹ̀ẹ́sì ní orílẹ̀ èdè Kenya, ní ibi tí bàbá rẹ́ ti jẹ́ alabójútó eré ìdárayá. Poulter kàwé ní Harrodian School. Poulter ti kópa nínú oríṣirisí eré kí ó tó ṣe Lee Carter ní ọdún 2007 nínú eré Son of Rambow tí wọ́n ṣe àtúnyẹ̀wò ẹ, ti ó sì gba oríyìn fún iṣẹ́ Poulter àti ẹlẹgbé rẹ̀ Bill Milner.